PAUL AELENEI PAUL AELENEI -„Acolo unde sunt și unde ești...” „Acolo unde sunt și unde ești...”

Născut la Tecuci pe 23 august 1974, Paul Aelenei a urmat studii de inginerie economică, teologie și științe politice. Pentru el, umorul este un stil de viață și îl folosește împreună cu condeiul, pentru a lupta împotriva vulgarității și a igno ranței. Citatul preferat: „Umorul este un fel comic de a fi serios” (Peter Ustinov). El crede că nu se consideră poet sau epigramist, ci doar scriitor de versuri. De versuri, într-o „lumină ce cade pe flori”…

GABRIEL I. NĂSTASE

AȘA CUM EȘTI

Ochii tăi în bătaia lunii,

Îi privesc de o mie de ori,

Ei sunt ca și marginea lumii,

Sau lumina ce cade pe flori.

Buzele tale ca două petale,

Sunt dulci și miros a trandafir,

Fața ta este fină și moale,

Ca un șal frumos de cașmir.

Trupul tău minunat de femeie,

Sculptură de geniu sau floare,

Strălucește precum o scânteie,

Ca o rază ruptă din soare.

DESPRE TINE

Cu privirea ta senină,

Și cu ochii tăi căprui,

Caldă, adolescentină,

Nebun gata mă făcui.

Părul tău ce curge lin,

Uneori chiar în șuvoi,

Ca izvorul cristalin,

Tainic, pe umerii goi.

Trupul tău ca o vioara,

Și cu gust de caramel,

Când îl simt mă înfioară,

Atunci când m-ating de el.

Și-apoi glezna ta subțire,

Cu miros de merișor,

Mă îmbie la iubire,

Și-o sărut încetișor.

DE CÂND TE-AM CUNOSCUT

Pe munți sau locuri pitorești,

Pe câmp, pe dealuri, pe alocuri,

În Roma sau București,

Exist mereu în două locuri:

Acolo unde sunt și unde ești.

ȚI-AM CULES GHIOCEI

Ți-am cules ghiocei de prin zăvoi,

S-aducă primăvara între noi.

Petalele lor albe, chiar imaculate,

Să încălzească sufletele înghețate.

Să fie în suflet iarăși primăvara,

Chiar de e toamnă sau e vară,

Iubirea de sub gheață să încolțească,

În suflet soarele să-ți strălucească.

Mirosul lor de primăvară,

Făcând pe chip un zâmbet să-ți apară,

Zăpada prefacă-se în foc,

Să-mi facă în inima ta loc.

EPIGRAME

Funia de usturoi

Funia de usturoi,

De cum lasă să se vadă,

E făcută pentru noi,

Din căței legați de coadă.

De 1 decembrie, politicienii îi servesc pe cetățeni cu fasole cu ciolan

Ca în fiecare an,

Servim fasole cu ciolan.

Așa a fost mereu și va fi și la anul,

Noi luăm fasolea și ei ciolanul.

Analiză Financial Times: Leul va crește până la sfârșitul acestui an

Spun ei că, la sfârșit de an,

Leul va fi mai baban,

Însă eu aici găsesc,

Doar umorul englezesc

Omul de afaceri Cătălin Chelu, luat cu salvarea de la tribunal

A ajuns din tribunal,

Cu salvarea la spital,

Viața lui într-adevăr,

Atârnă de un fir de…păr.

Ca să nu-mi explodeze butelia

Ca să nu dau de necaz,

Mi-am pus device la aragaz,

A explodat prețul la gaz.

Acelaș’

După alegeri la noi in oraș,

Aici în Negrești Oaș,

Primarul nostru e acelaș’

A, ce laș!

Lansare în afaceri

Împreună cu un fin,

După ce a rămas șomer,

Au deschis un magazin,

…cu un levier.

Nașul papei

Orice naș își are nașul

Știe asta tot orașul,

Chiar și papa are naș,

Se numește papanaș

La un control de rutină medicii au făcut o descoperire șocantă

Au dat verdict necruțător,

La analiza generală:

Cum că domnul senator,

N-are… coloană vertebrală.

Contents